《九日与客登凤凰山酌涌金泉泛舟西归》
宋代·李洪

西山爽气压城闉，携客登高日未晡。
稚子已谙撑舴艋，老夫羞未插茱萸。
文章不进空黄你，生计无多问木奴。
贫病偏愁秋欲雨，异乡白尽遂良须。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。